Mladen Marcikić je rođen 05. ožujka u Osijeku. Osnovnu školu i gimnaziju je pohađao i završio u Osijeku. Diplomirao je na Medicinskom fakultetu Sveučilišta u Zagrebu 1978 godine. Specijalizaciju iz sudske medicine je provodio u Zavodu za sudsku medicinu i kriminalistiku Medicinskog fakulteta u Zagrebu. Specijalistički ispit je položio 1985 godine i od tada neprekidno radi u Zavodu za patologiju i sudsku medicinu KBC Osijek sve do 2018. Specijalistički ispit iz patološke anatomije položio je u Zagrebu 1992. Poslijediplomski studij iz biologije-biomedicine je pohađao na Prirodoslovno matematičkom fakultetu u Zagrebu gdje je i magistrirao 1988 godine. Doktorsku disertaciju je obranio na Medicinskom fakultetu u Zagrebu 1996 godine. Asistent u Katedri za sudsku medicinu za predmet Sudska medicina u Područnom studiju medicine u Osijeku je postao 1993. godine. Dr.sc. Mladen Marcikić je izabran odlukom Fakultetskog vijeća Medicinskog fakulteta u Zagrebu u zvanje naslovnog docenta u Katedri za sudsku medicinu i kriminalistiku za Područni studij medicine u Osijeku 1998. godine. Medicinski fakultet Sveučilišta Josipa Jurja Strossmayera u Osijeku donio je odluku o imenovanju Doc.dr.sc. Mladena Marcikića za obnašatelja dužnosti predsjednika Katedre za sudsku medicinu 14. rujna 1998. godine. Doc. dr. sc. Mladen Marcikić izabran je u znanstveno nastavno zvanje izvanredni profesor 2004. godine, a redoviti profesor u trajnom zvanju je postao 2015. godine. Mladen Marcikić je provodio i nastavu na Pravnom fakultetu u Osijeku u predmetu Sudska medicina, u Katedri za kazneno pravo. Sudjelovao je također i u poslijediplomskom studiju na Katedri za kazneno pravo Pravnog fakulteta u Osijeku 2007. godine. Aktivno je sudjelovao s kongresnim priopćenjima i prikazom radova na više od dvadeset međunarodnih forenzičnih kongresa. Autor i koautor je više od trideset stručnih i znanstvenih članaka u međunarodnim i domaćim časopisima. Član je međunarodne organizacije za forenzičnu medicinu International Academy of Legal Medicine od 2006 godine.